ระทึก! แผ่นดินไหว เชียงราย “ดอยแม่สลอง” ขนาด 3.2 แมกนิจูด
กองเฝ้าระวังแผ่นดินไหว กรมอุตุนิยมวิทยา รายงานแผ่นดินไหวเชียงราย “ดอยแม่สลอง” ขนาด 3.2 แมกนิจูด ลึกลงไปใต้ดินประมาณ 3 กิโลเมตร ก่อนเขย่าซ้ำแม่สาย รับแรงสะเทือนหลายอำเภอ แต่ยังไม่มีรายงานความเสียหาย
กองเฝ้าระวังแผ่นดินไหว กรมอุตุนิยมวิทยา รายงานแผ่นดินไหวเชียงราย “ดอยแม่สลอง” ขนาด 3.2 แมกนิจูด ลึกลงไปใต้ดินประมาณ 3 กิโลเมตร ก่อนเขย่าซ้ำแม่สาย รับแรงสะเทือนหลายอำเภอ แต่ยังไม่มีรายงานความเสียหาย
15 พ.ย. 2565

ผู้สื่อข่าวรายว่า (15 พ.ย. 65) กองเฝ้าระวังแผ่นดินไหว กรมอุตุนิยมวิทยา ได้รายงานว่า เมื่อเวลา 03:38 น.ที่ผ่านมาเกิดเหตุแผ่นดินไหวตามมาตราวัดริกเตอร์ขนาด 3.2 แมกนิจูด ลึกลงไปใต้ดินประมาณ 3 กิโลเมตร ศูนย์กลางอยู่ในพื้นที่ ต.แม่สลองนอก อ.แม่ฟ้าหลวง จ.เชียงราย ชายแดนไทย-เมียนมา
โดยการสั่นไหวดังกล่าวทำให้ประชาชนทั่วไปสามารถรับรู้ถึงแรงสั่นสะเทือนได้เป็นบริเวณกว้างโดยเฉพาะพื้นที่ภูเขาสูงและเชิงเขาของ อ.แม่ฟ้าหลวง และ อ.แม่จัน จ.เชียงราย อย่างไรก็ตามยังไม่มีรายงานความเสียหาย และต่อมาในเวลา 04:58 น.ได้เกิดการสั่นไหวห่างจาก อ.แม่สาย ไปทางทิศตะวันออกเฉียงเหนือประมาณ 74 กิโลเมตร ขนาด 2.2 แมกนิจูด อีกด้วย
ขณะที่ก่อนหน้านี้เวลา 22:01 น. วันที่ 12 พ.ย.65 ได้เกิดแผ่นดินไหวในประเทศเมียนมา ห่างจาก อ.แม่สาย จ.เชียงราย ไปทางทิศตะวันออกเฉียงเหนือประมาณ 68 กิโลเมตร วัดความแรงได้ 2.3 แมกนิจูด